पाएं अपने शहर की ताज़ा ख़बरें और फ्री ई-पेपरडाउनलोड करें
इंग्लैंड से कोविड मरीजों के लिए वहां के सुपर स्पेशलिस्ट चिकित्सकों की टीम द्वारा भेजे गए 24 ऑक्सीजन कंसेंट्रेटर और 30 पल्स ऑक्सीमीटर बुधवार सुबह जेएलएन मेडिकल कॉलेज पहुंच गए हैं। यहां अतिरिक्त सीएमएचओ डॉ. संपत सिंह जोधा ने इन सभी कंसेंट्रेटर और पल्स ऑक्सीमीटर का फीता काटकर कर इन सभी सेट वार्ड में मरीजों के लिए भेजे। डॉ. जोधा ने बताया कि बिजली से चलने वाले ये कंसेंट्रेटर हवा से 1 मिनट में 7 लीटर तक ऑक्सीजन जनरेट कर मरीजों को पहुंचाने में सक्षम हैं।
टीम ने डेमो भी दिया। जिन मरीजों का ऑक्सीजन लेवल कम है ये उनके लिए वरदान साबित हाेंगे। अब 24 और मरीजों काे भर्ती कर सकेंगे। 30 पल्स ऑक्सीमीटर भी चिकित्सकों को दिए गए। मेडिकल कॉलेज के प्रिंसिपल डॉ. वीबी सिंह, मुख्य चिकित्सा एवं स्वास्थ्य अधिकारी डॉक्टर केके सोनी, जेएलएन अधीक्षक डॉ अनिल जैन, नरेश कुमार शर्मा, कर्मचारी व चिकित्सक मौजूद थे।
डाॅ. जोधा के प्रयासों से कंसेंट्रेटर और पल्स ऑक्सीमीटर जेएलएन काे मिले हैं। डाॅ. जाेधा के 1986 बैच के साथी इंगलैंड के डॉक्टरों ने डॉक्टर जोधा से संपर्क किया था। करीब 25 लाख की राशि एकत्रित कर इन डॉक्टर्स ने यह राहत भेजी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn